Raguvėlės pagrindinė mokykla

Anykščių rajono Raguvėlės pagrindinė mokykla – dieninė, savarankiško mokymosi bendrojo lavinimo mokykla, buvusi Raguvėlėje (Anykščių rajonas), vykdžiusi pradinio, pagrindinio ir papildomo ugdymo programas lietuvių kalba. Įstaigos kodas 190044677.

 Istorija 
miniatiūra|250px|left
Rašytiniuose šaltiniuose mokykla minima nuo 1907 m. Iš pradžių ji įkurdinta viename iš Raguvėlės dvaro pastatų, vėliau pačiame Komaro dvare.

Antrojo pasaulinio karo metu Raguvėlės pradžios mokyklos dvi klasės buvo įrengtos mokyklai pritaikytame mūriniame pastate (netoli gyvenvietės kapinių). Šių klasių bendras plotas - 82,5 m². Pastato antrame aukšte dar buvo trijų kambarėlių (jų plotas - 38 m²) butas mokytojui ir virtuvės. Trečioji patalpa (plotas 48,5 m²) vaikų mokymui buvo nuomojama Komaro dvare (kumetyno pastate). Mokykla turėjo telefoną. Mokyklai priklausė 3 ha žemės sklypas.

1998 m. vietoje buvusio vaikų darželio pastatytas naujas mokyklos pastatas. Tais pačiais metais Raguvėlės mokykla iš Komarų dvaro perkelta į naująsias patalpas.

2014 m. pagrindinė mokykla reorganizuota.Raguvėlės pagrindinė mokykla (aikos.smm.lt) Buvusioje mokykloje įkurtas Troškūnų Kazio Inčiūros gimnazijos Raguvėlės pradinio ugdymo skyrius, kuris 2025 m. išregistruotas.

 Direktoriai 
 1966 m. Vitalija Laurenčikienė
 1986 m. Stasė Valiulienė
 1998 m. Genė Kulbokienė
 2010 m. Vilma Diržytė

 Šaltiniai 

Kategorija:Anykščių rajono savivaldybės mokyklų skyriai
Kategorija:Raguvėlė